Απόφαση του Γενικού Δικαστηρίου της 17ης Νοεμβρίου 2021 – Αναστασόπουλος κ.λπ. κατά Συμβουλίου και Επιτροπής
(Υπόθεση T-147/17)1
(Εξωσυμβατική ευθύνη – Οικονομική και νομισματική πολιτική – Αναδιάρθρωση του ελληνικού δημοσίου χρέους – Συμμετοχή του ιδιωτικού τομέα – Ρήτρες συλλογικής δράσης – Ιδιώτες πιστωτές – Κατάφωρη παράβαση κανόνα δικαίου που απονέμει δικαιώματα σε ιδιώτες – Ίση μεταχείριση – Φυσικά και νομικά πρόσωπα – Παραγραφή – Δυνατότητα καταλογισμού – Παραδεκτό – Αντικειμενική ευθύνη – Ασυνήθης και ειδική ζημία)
Γλώσσα διαδικασίας: η γαλλική
Διάδικοι
Ενάγοντες: Νικόλαος Αναστασόπουλος (Νέα Ερυθραία, Ελλάδα), Αριστείδης Αναστασόπουλος (Νέα Ερυθραία), Αλεξία Αναστασοπούλου (Νέα Ερυθραία), Μαρία-Μυρτώ Αναστασοπούλου (Νέα Ερυθραία), Σοφία Βέλλιου (Κηφισιά, Ελλάδα) (εκπρόσωποι: Κ. Φλώρος, Μ. Μενγκ-Παπαντώνη και Χ. Ταγαράς, δικηγόροι)
Εναγόμενοι: Συμβούλιο της Ευρωπαϊκής Ένωσης (εκπρόσωποι: K. Michoel, E. Χατζηιωακειμίδου και J. Bauerschmidt), Ευρωπαϊκή Επιτροπή (εκπρόσωποι: J.-P. Keppenne, L. Flynn και T. Maxian Rusche)
Αντικείμενο
Αγωγή δυνάμει του άρθρου 268 ΣΛΕΕ με αίτημα την αποκατάσταση της ζημίας την οποία φέρονται να υπέστησαν οι ενάγοντες από την εφαρμογή υποχρεωτικής ανταλλαγής κρατικών χρεογράφων στο πλαίσιο της αναδιάρθρωσης του ελληνικού δημόσιου χρέους το 2012, στην οποία συμμετείχαν ιδιώτες επενδυτές και η οποία περιλάμβανε την εφαρμογή ρητρών συλλογικής δράσεως, λόγω συμπεριφοράς ή πράξεων του Eurogroup, του προέδρου του, των αρχηγών κρατών ή κυβερνήσεων της ζώνης του ευρώ και της Επιτροπής σχετιζομένων με αυτή.
Διατακτικό
Το Γενικό Δικαστήριο αποφασίζει:
1)    Απορρίπτει την προσφυγή.
2)    Οι Νικόλαος Αναστασόπουλος, Αριστείδης Αναστασόπουλος, Αλεξία Αναστασοπούλου, Μαρία-Μυρτώ Αναστασοπούλου και Σοφία Βέλλιου φέρουν τα δικαστικά έξοδά τους.
____________
1 EE C 202 της 26.6.2017.